Α4-0034/95

Ψήφισμα σχετικά με το κλείσιμο των λογαριασμών του Κοινοβουλίου για το οικονομικό έτος 1994 (δαπάνες διοικητικής λειτουργίας)

Το Eυρωπαϊκό Κοινοβούλιο,

- έχοντας υπόψη το άρθρο 79 του δημοσιονομικού κανονισμού,

- έχοντας υπόψη το άρθρο 166, παράγραφος 3 του Κανονισμού του,

- έχοντας υπόψη τα άρθρα 8 και 9 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου,

- έχοντας υπόψη την έκθεση της Διοίκησης σχετικά με την εκτέλεση του προϋπολογισμού του Ευρωπαϊκού Κοινοβουλίου για το 1994 (ΡΕ 211.928),

- έχοντας υπόψη την έκθεση της Επιτροπής Ελέγχου του Προϋπολογισμού (Α4-0034/95),

Α. λαμβάνοντας υπόψη ότι σύμφωνα με την έκθεση της Διοίκησης, οι διαθέσιμες πιστώσεις κατανέμονται ως εξής:

- πιστώσεις για το οικονομικό έτος 1994 665.910.000,00 Ecu

- πιστώσεις που μεταφέρθηκαν από το 1993

(αυτόματες μεταφορές

(άρθρο 7 1. β) του δημοσιονομικού κανονισμού) 59.043.315,13 Ecu

. (μεταφορές κατόπιν αιτήσεως)

(άρθρο 7 1. α) του δημοσιονομικού κανονισμού) 0 Ecu

Β. λαμβάνοντας υπόψη ότι οι διαθέσιμες πιστώσεις

χρησιμοποιήθηκαν ως εξής:

Πιστώσεις 1994

(α) αναλήψεις υποχρεώσεων για

το οικονομικό έτος 1994 652.762.810,47 Ecu

(β) πληρωμές για το οικονομικό έτος 1994 595.688.023,43 Ecu

- (αυτόματες μεταφορές στο 1995)

(άρθρο 7 1. β) του δημοσιονομικού

κανονισμού) 57.074.787,04 Ecu

Πιστώσεις μεταφερθείσες από το οικονομικό έτος 1993

- πληρωμές στο πλαίσιο πιστώσεων που

μεταφέρθηκαν αυτομάτως από το 1993 50.659.564,21 Ecu

- πληρωμές στο πλαίσιο πιστώσεων που

μεταφέρθηκαν κατόπιν αιτήσεως από το 1993 0 Ecu

Γ. λαμβάνοντας υπόψη ότι οι διατάξεις του δημοσιονομικού

κανονισμού επιβάλλουν τις ακόλουθες ακυρώσεις:

- ακυρώσεις πιστώσεων του 1994

οι οποίες δεν αναλήφθηκαν 13.147.189,53 Ecu

(συμπεριλαμβανομένων των

αποθεματικών πιστώσεων των

κεφαλαίων 100 και 101) 0 Ecu

- ακυρώσεις πιστώσεων του 1993 που

αποτέλεσαν αντικείμενο αυτόματης

μεταφοράς και δεν εκκαθαρίσθηκαν 8.383.750,92 Ecu

- ακυρώσεις πιστώσεων του 1993 που

μεταφέρθηκαν κατόπιν αιτήσεως και

δεν εκκαθαρίσθηκαν 0 Ecu

1. επιβεβαιώνει τα αποτελέσματα που περιέχονται στους λογαριασμούς του οικονομικού έτους 1994 και που πρόκειται να διαβιβασθούν στην Επιτροπή, σύμφωνα με το άρθρο 79 του δημοσιονομικού κανονισμού, για την κατάρτιση του ενοποιημένου λογαριασμού διαχείρισης και του ενοποιημένου δημοσιονομικού ισολογισμού, ύστερα από την εξέταση στην οποία προέβη η Επιτροπή Ελέγχου του Προϋπολογισμού βάσει των άρθρων 8 και 9 των εσωτερικών κανόνων[semigr ]

2. διαπιστώνει ότι

α) 33.499.844 εκατ. Ecu, τα οποία σε διαφορετική περίπτωση θα αποτελούσαν αντικείμενο ακύρωσης, υποβλήθηκαν στη διαδικασία των «συγκεντρωτικών μεταφορών» («virements de ramassage») προκειμένου να ενισχυθεί το κονδύλιο 2000/3[semigr ] οι μεταφορές αυτές ήταν οι εξής:

- αριθ. C7 (Επιτροπή Προϋπολογισμών): 5.764.444 Ecu

- αριθ. C8 (Επιτροπή Ελέγχου του Προϋπολογισμού): 25.387.400 Ecu

- αριθ. Ρ20 (στο εσωτερικό του κεφαλαίου 20): 2.348.000 Ecu

β) το ποσοστό ακύρωσης των πιστώσεων που μεταφέρθηκαν από το 1993, σύμφωνα με τη διαδικασία της αυτόματης μεταφοράς (άρθρο 7 1. β) του δημοσιονομικού κανονισμού), ανέρχεται σε 14,20% (ποσοστό ακύρωσης των πιστώσεων που μεταφέρθηκαν από το 1992 στο 1993: 6,60% που αντιστοιχεί σε ποσό ύψους 6.695.300,69 Ecu)[semigr ] διαπιστώνεται λοιπόν ότι το ποσοστό ακύρωσης των πιστώσεων που μεταφέρθηκαν από το 1993 στο 1994 υπερδιπλασιάσθηκε σε σχέση με το ποσοστό του προηγούμενου οικονομικού έτους[semigr ]

γ) οι αναλήψεις υποχρεώσεων που παραμένουν προς εκκαθάριση στο τέλος του οικονομικού έτους και μεταφέρονται αυτομάτως στο οικονομικό έτος 1995 αντιπροσωπεύουν 8,74% του συνόλου των αναληφθεισών πιστώσεων (αντίστοιχο ποσοστό 1993/1994: 9,45% των αναληφθεισών πιστώσεων)[semigr ]

3. επισημαίνει ότι το ποσοστό χρησιμοποίησης ορισμένων κεφαλαίων υπήρξε αισθητά κατώτερο σε σχέση με την προηγούμενη χρονιά: κεφάλαιο 22 - κινητά αγαθά και παρεπόμενα έξοδα: 92,5 (1993: 95,19%), κεφάλαιο 23 - τρέχουσες δαπάνες διοικητικής φύσης: 88,87% (1993: 94,84%), κεφάλαιο 24 - έξοδα υποδοχής και παράστασης: 86,00% (1993: 98,74%), κεφάλαιο 25 - έξοδα συνεδριάσεων και προσκλήσεων: 85,11% (1993: 88,67%), κεφάλαιο 26 - έξοδα μελετών, ερευνών και διαβουλεύσεων: 92,61% (1993: 95,94%) και κεφάλαιο 29 - επιχορηγήσεις και συμμετοχές: 86,20% (1993: 97,63%).

4. διαπιστώνει ότι κατά τη διάρκεια των τριών τελευταίων δημοσιονομικών ετών (1992, 1993 και 1994) κατά τα οποία ακολουθήθηκε η διαδικασία των «συγκεντρωτικών» μεταφορών, ορισμένα κονδύλια παρουσίασαν υπόλοιπα τα οποία χρησιμοποιήθηκαν στο πλαίσιο των προαναφερόμενων μεταφορών:

- διάφορες θέσεις του κεφαλαίου 10[semigr ]

- θέση 1170 : διερμηνείς και τεχνικοί συνεδρίων[semigr ]

- θέση 1191: προσωρινή πίστωση[semigr ]

- θέση 2231: ανανέωση μεταφορικών μέσων[semigr ]

- θέση 2600: διαβουλεύσεις, μελέτες και έρευνες περιορισμένου χαρακτήρα[semigr ]

κατά συνέπεια, ζητεί από την Επιτροπή Προϋπολογισμών να δώσει ιδιαίτερη προσοχή στη διάθεση πιστώσεων σ' αυτά τα κονδύλια κατά τη διαδικασία κατάρτισης του προϋπολογισμού του Κοινοβουλίου για το 1996[semigr ]

5. διαπιστώνει ότι ορισμένες θέσεις του προϋπολογισμού, ενώ παρουσίαζαν έλλειμμα κατά τη διάρκεια του οικονομικού έτους και ενισχύθηκαν με μεταφορές πιστώσεων, αναφέρονται μεταξύ εκείνων από τις οποίες διατέθηκαν μεταφορές «συγκέντρωσης» με αντικείμενο αρκετά μεγάλα ποσά . Καλό θα ήταν να δοθούν οι δέουσες εξηγήσεις στο πλαίσιο της απαλλαγής για το 1994.

6. επισημαίνει σημαντικές ακυρώσεις πιστώσεων:

- στη θέση 2990: οργάνωση ομάδων επισκεπτών (13,3%),

- στο κεφάλαιο 21: πληροφορική (3,9%), για το οποίο είχε διατυπωθεί αίτημα πραγματοποίησης εξωτερικού λογιστικού ελέγχου στο ψήφισμά του της 11ης Μαρτίου 1994 σχετικά με το κλείσιμο των λογαριασμών του Ευρωπαϊκού Κοινοβουλίου για το 1993 (( ΕΕ C 91 της 28.03.1994, σ. 330)), και στη θέση 2311: τηλέφωνο, τηλεγραφήματα, τηλέτυπο, τηλεόραση (13,5%),

οι οποίες θα μπορούσαν να διατεθούν στο πλαίσιο των «συγκεντρωτικών» πιστώσεων και ζητεί από την Επιτροπή Προϋπολογισμών να δώσει επίσης ιδιαίτερη προσοχή στη διάθεση πιστώσεων σ' αυτά τα κονδύλια κατά τη διαδικασία κατάρτισης του προϋπολογισμού του Κοινοβουλίου για το 1996[semigr ]

7. υπενθυμίζει για μια ακόμη φορά ότι η δημοσιονομική διαχείριση του Κοινοβουλίου πρέπει να βασίζεται στο λεπτομερή σεβασμό των διατάξεων του δημοσιονομικού κανονισμού και κυρίως του ετήσιου χαρακτήρα των πιστώσεων και της ανάγκης ύπαρξης ανάληψης δαπανών πριν από οποιαδήποτε νομική υποχρέωση έναντι τρίτων[semigr ]

8. διαπιστώνει ότι η σύμβαση της 30ης Μαρτίου 1994 σχετικά με την κατασκευή του ημικυκλίου του Στρασβούργου υπεγράφη χωρίς προηγούμενη θεώρηση του δημοσιονομικού ελεγκτή[semigr ] ζητεί από το Ελεγκτικό Συνέδριο να συντάξει σχετική έκθεση πριν από τις 15 Ιουλίου 1995[semigr ]

9. διαπιστώνει ότι αποφάσεις που έχουν σημαντικές δημοσιονομικές επιπτώσεις για τους μελλοντικούς προϋπολογισμούς του Κοινοβουλίου ελήφθησαν χωρίς να ληφθούν υπόψη οι δημοσιονομικές προοπτικές[semigr ]

10. επισημαίνει ότι η εξωτερική εταιρεία συμβούλων, η οποία είναι επιφορτισμένη με τη σύνταξη έκθεσης για την απογραφή, υπέβαλε το πρώτο μέρος της εν λόγω έκθεσης και αναμένει τα σχετικά συμπεράσματα[semigr ]

11. διαπιστώνει ότι οι υπηρεσίες του Κοινοβουλίου ασχολήθηκαν με μεταφραστική δραστηριότητα προς όφελος βουλευτών για έργα που είναι ξένα προς τις κοινοβουλευτικές δραστηριότητες και ότι πρόκειται για κείμενα κοινού εμπορικού χαρακτήρα. Παρατηρεί ότι δεν υπάρχει θέση εσόδων στον προϋπολογισμό για τις εισπράξεις που προέρχονται από τις πραγματοποιηθείσες πληρωμές. Ως εκ τούτου, καταγγέλλει τη χρησιμοποίηση των προαναφερθεισών υπηρεσιών για ιδιωτικούς σκοπούς και ζητεί από τη Διοίκηση του Κοινοβουλίου να επιδείξει ιδιαίτερη προσοχή προκειμένου οι μεταφραστικές υπηρεσίες να χρησιμοποιούνται αποκλειστικά για το κοινοβουλευτικό έργο.

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Ελεγκτικό Συνέδριο.